Ustrōnie: sprali chopa na wōzyku inwalidzkim
Policyjōny z Ustrōniŏ chyciyli trzech chopōw, podyjzdrzanych ô znyncanie sie ze ôsobliwym ôkruciyństwym nad ôsobōm niypołnosprŏwnōm fizycznie. Bydōncy pod wpływym alkoholu napastniki nojprzōd ôbalyli 60 lŏt starego chopa na wōzyku inwalidzkim, a niyskorzij kopali po cołkim ciele i niy przizwolyli nazŏd wlyź na wōzyk.
Doszło do tego na poczōntku czyrwnia we Ustrōniu. Szandarzi byli powiadōmiyni ô tym, iże na placu jednyj z posesyji ôstoł sprany niypołnosprŏwny chop. Jak wynikało ze zgłoszyniŏ, trzech chopōw ôbalyło 60 lŏt starego chop na wōzyku inwalidzkim, a niyskorzij kopali go po cołkim ciele.
Funkcjōnariusze zarŏz pojechali we skŏzane miyjsce. W pōmiyszkaniu trefiyli pokrziwdzōnego chopa. Policyjōny ôbsztalowali, iże sprŏwcy nojprzōd ôbalyli pokrzywdzonego, a niyskorzij kopali go i niy przizwolyli wlyź nazŏd na wōzyk. Znŏdli tyż świŏdkōw i sebrali rysopis trzech podyjzdrzanych ôsōb. W czasie pŏrudziesiyńciu minut poszukowań, blisko cyntrum miasta policyjōny namierzyli sprŏwcōw.
Dwa miyszkańcy Cieszyna, co im je 34 i 46 lŏt jak tyż 33 lata stary miyszkaniec Sadowic w czasie zastawiyniŏ ôpiyrali sie, ale wartko byli ôbezwładniyni ôd policyjōnōw. Byli ôżarci. Kożdy mioł blisko dwa prōmile alkoholu w ôrganiźmie. Wszyjscy trefiyli do policyjnyj cele. Po wytrzyźwiyniu usłyszeli prokuratorskie ôbskarżynie pozbawiyniŏ swobody ze ekstra napasztowaniym, narażynie na ciynżke poprzniynie ciała, znyncanie sie nad ôsobōm nieporadnōm fizycznie. Podle zgrōmadzōnyj materyje dowodowyj, na antrag śledczych i prokuratora, cieszyński gyricht uzdoł ô tymczasowym heresztowaniu podyjzdrzanych.
Zastawiyni nojbliższe trzi miesiōnce przepyndzōm w hereszcie. Podszukōnek w tyj sprawie kludzōm cieszyńscy kryminalni pod nadzorym Prokuratury Rejōnowyj w Cieszynie. Przestympstwo ô jake sōm podyjzdrzani sprŏwcy spraniŏ zakwalifikowano było za zbrodniã. Je to przestympstwo zagrożōne kŏrōm pozbawiyniŏ swobody na czas niy krōtszy aniżeli 3 lata abo kŏrōm surowszōm. Sprŏwcy mogōm ôstać we hereszcie nawet na 15 lŏt.
Zdrzōdło: KPP Cieszyn
szl_Latn szl_Latn szl_Latn szl_Latn szl_Latn szl_Latn szl_Latn